《奉和圣制答张说扈从南出雀鼠谷》
唐代·梁升卿

何意重关道，千年过圣皇。幽林承睿泽，闲客见清光。

日御仙途远，山灵寿域长。寒云入晋薄，春树隔汾香。

国佐同时雨，天文属岁阳。从来汉家盛，未若此巡方。

作者简介：梁升卿，与张九龄善。涉学工书，尤长八分书。东封朝觐碑，为时绝笔。历广州都督。诗一首。传世书迹有泰山摩崖《东岳朝觐颂》（已毁）、《御史台精舍碑》等。